Gilligan’s Island

Gilligan's Island er en amerikansk situasjonskomedie skapt og produsert av Sherwood Schwartz, og opprinnelig produsert av United Artists Television. Serien varte i tre sesonger, og ble sendt på CBS fra 26. september 1964 til 17. april 1967. Den ble opprinnelig sponset av Philip Morris & Company og Procter & Gamble.

Gilligan's Island handler om sju mennesker, med ganske ulike personligheter, som må overleve på en øde øy etter å ha blitt skipbrudne. I hovedrollene spilte Bob Denver, Alan Hale jr., Jim Backus, Natalie Schafer, Tina Louise, Russell Johnson og Dawn Wells.  

Gilligan's Island består av 98 episoder. Den første sesongen, som består av 36 episoder, ble spilt inn i svart-hvitt. Disse episodene ble senere farget da serien gikk i reprise. De resterende to sesongene, på til sammen 62 episoder, samt de tre TV-filmene som fulgte serien ble spilt inn i farger.

 Handling 
Charterbåten SS «Minnow», med et mannskap på to og fem passasjerer, reiser på en tre timers tur fra Honolulu, men havner i en tropisk storm og blir skipbrudden på en øde øy et sted i Stillehavet. De fleste episodene omhandler konfliktene mellom rollefigurene, samt deres mislykkede forsøk på å komme seg bort fra øyen. 

 Medvirkende  
 Bob Denver som styrmannen Gilligan, en klønete ulykkesfugl som er matros på SS «Minnow».
 Alan Hale jr. som skipperen Jonas Grumby, kapteinen på SS «Minnow».
 Jim Backus som Thurston Howell III, en millionær.
 Natalie Schafer som Eunice Lovelle Wentworth Howell, Thurstons kone, som han kjærlig kaller «Lovey».
 Tina Louise som Ginger Grant, en glamorøs filmstjerne.
 Russell Johnson som professor Roy Hinkley.
 Dawn Wells som Mary Ann Summers, en gårdspike fra Kansas.

 Referanser 

 Eksterne lenker 

 Gilligan's Island-fanklubb

Kategori:Komiserier fra USA
Kategori:TV-produksjoner fra USA, fra 1960-årene
Kategori:TV-produksjoner på CBS